stanford-oval/wikipedia huggingface dataset:
นิปปงโปรเฟสชันแนลเบสบอล
ทีม

Giants
Dragons
Swallows
Buffaloes
BayStars
Hawks
Marines
Fighters
Eagles
Tigers
Lions
Carp
| ทีม> เซ็นทรัลลีก | เมือง> เซ็นทรัลลีก | สนาม> เซ็นทรัลลีก | ความจุ> เซ็นทรัลลีก | ก่อตั้ง> เซ็นทรัลลีก | เข้าร่วม> เซ็นทรัลลีก |
| --- | --- | --- | --- | --- | --- |
| จูนิจิ ดราก้อนส์ | นาโงยะ, จังหวัดไอจิ | นาโงยะโดม | 40,500 | 1937 | 1950 |
| ฮันชิน ไทเกอร์ส | นิชิโนมิยะ, จังหวัดเฮียวโงะ | สนามกีฬาฮันชิงโคชิเอ็ง | 47,757 | 1935 | 1950 |
| ฮิโรชิมะ โตโย คาร์ป | ฮิโรชิมะ, จังหวัดฮิโรชิมะ | MAZDA Zoom-Zoom Stadium Hiroshima | 32,000 | 1950 | 1950 |
| โตเกียว ยาคูลท์ สวอลโลวส์ | เขตชินจูกุ, โตเกียว | Meiji Jingu Stadium | 37,933 | 1950 | 1950 |
| โยโกฮามะ ดีเอ็นเอ เบย์สตาร์ส | โยโกฮามะ, จังหวัดคานางาวะ | โยโกฮามะ สเตเดียม | 30,000 | 1950 | 1950 |
| โยมิอุริ ไจแอนท์ส | เขตบุงเกียว, โตเกียว | โตเกียวโดม | 46,000 | 1934 | 1950 |
แปซิฟิกลีก
| ชิบะ ล็อตเต้ มารีนส์ | ชิบะ, จังหวัดชิบะ | ZOZO Marine Stadium | 30,000 | 1950 | 1950 |
| ฟูกูโอกะ ซอฟท์แบงค์ ฮ็อวกส์ | ฟูกูโอกะ, จังหวัดฟูกูโอกะ | Fukuoka Yahuoku! Dome | 38,561 | 1938 | 1950 |
| ฮกไกโด นิปปง-แฮม ไฟเตอร์ส | คิตะฮิโรชิมะ, จังหวัดฮกไกโด | Es Con Field Hokkaido | 35,000 | 1946 | 1950 |
| โอริกส์ บัฟฟาโลส์ | อยู่ระหว่าง โอซากะ และ โคเบะ | เคียวเซระโดมโอซากะ and Hotto Motto Stadium Kobe | 36,477 and 35,000 | 1936 | 1950 |
| ไซตามะ เซย์บุ ไลออนส์ | โทโกโรซาวะ, จังหวัดไซตามะ | MetLife Dome | 33,921 | 1950 | 1950 |
| โทโฮคุ ราคุเต็น โกลเดน อีเกิ้ลส์ | เซ็นได, จังหวัดมิยางิ | Rakuten Seimei Park Miyagi | 30,508 | 2005 | 2005 |
ดูเพิ่ม

เมเจอร์ลีกเบสบอล (สหรัฐและแคนาดา)
เคบีโอลีก (เกาหลีใต้)
ไชนีสโปรเฟสชันแนลเบสบอลลีก (ไต้หวัน)
ไชนาเนชันแนลเบสบอลลีก (จีน)
แหล่งข้อมูลอื่น

เว็บไซต์ทางการ
(ญี่ปุ่น) Official website
Japan Baseball Hall of Fame and Museum
MLB history of Puro Yakyū page เก็บถาวร 2006-08-21 ที่ เวย์แบ็กแมชชีน
| ด ค กนิปปงโปรเฟสชันแนลเบสบอล |
| --- | --- | --- |
ฤดูกาล 2024
| เซ็นทรัลลีก |  จูนิจิ ดราก้อนส์  ฮันชิน ไทเกอร์ส  ฮิโรชิมะ โตโย คาร์ป  โตเกียว ยาคูลท์ สวอลโลวส์  โยโกฮามะ ดีเอ็นเอ เบย์สตาร์ส  โยมิอุริ ไจแอนท์ส  |  |
| แปซิฟิกลีก |  ชิบะ ล็อตเต้ มารีนส์  ฟูกูโอกะ ซอฟท์แบงค์ ฮ็อวกส์  ฮกไกโด นิปปง-แฮม ไฟเตอร์ส  โอริกส์ บัฟฟาโลส์  ไซตามะ เซย์บุ ไลออนส์  โทโฮคุ ราคุเต็น โกลเดน อีเกิ้ลส์  |  |
| ด ค กลีกเบสบอลสูงสุดในประเทศต่าง ๆ |
| --- | --- |
 สมาพันธ์เบสบอลซอฟต์บอลโลก (WBSC)  แคริบเบียนซีรีส์  ยูโรเปียนคัพ  เวิลด์ซีรีส์ 
อเมริกา:  อาร์เจนตินา  แคนาดา & สหรัฐ เอแอล  เอ็นแอล  บราซิล  โคลอมเบีย  คิวบา  กูราเซา  สาธารณรัฐโดมินิกัน  เม็กซิโก  นิการากัว  ปานามา  ปวยร์โตรีโก  เวเนซุเอลา 
เอเชีย:  จีน  อิหร่าน  ญี่ปุ่น เซ็นทรัล  แปซิฟิก  มาเลเซีย  ฟิลิปปินส์  เกาหลีใต้  ไต้หวัน 
ยุโรป:  ออสเตรีย  โครเอเชีย  เช็กเกีย  เอสโตเนีย & ลิทัวเนีย  ฟินแลนด์  ฝรั่งเศส  เยอรมนี  กรีซ  ฮังการี  ไอร์แลนด์  อิตาลี & ซานมารีโน  ลัตเวีย  ลิทัวเนีย  เนเธอร์แลนด์  โปแลนด์  โปรตุเกส  สเปน  สวีเดน  ตุรกี  สหราชอาณาจักร 
โอเชียเนีย:  ออสเตรเลีย & นิวซีแลนด์  ปาเลา 
สนามกีฬาโคชิเอ็ง (in 2009)
Seibu Dome (in 2007)
ยูเลียสกี กูร์เรียล

ยูเลียสกี กูร์เรียล (สเปน: Yulieski Gourriel; 9 มิถุนายน ค.ศ. 1984 – ) เป็นนักกีฬาเบสบอลชาวคิวบา ผู้เป็นสมาชิกทีมเบสบอลทีมชาติคิวบาและซังตีสปีรีตุสในคิวบันเนชันแนลซีรีส์ โดยกูร์เรียลทำหน้าที่เป็นเบสแมนที่สามเป็นหลัก แม้ว่าเขาจะยังเล่นในตำแหน่งอื่น ๆ ดังเช่นชอร์ทสต็อปหรือเบสที่สองก็ตาม ทั้งนี้ เขาเป็นบุตรชายของอดีตนักเบสบอลชาวคิวบาชื่อโลอูร์เดส กูร์เรียล และปัจจุบันยูเลียสกีได้รับการยกย่องว่าเป็นผู้เล่นที่ดีที่สุดในประเทศคิวบา รวมถึงในเวิลด์เบสบอลคลาสสิก ใน ค.ศ. 2006, โครงการแมวมองเมเจอร์ลีกเบสบอล ซึ่งกูร์เรียลจะได้รับเลือกเข้าแข่งขันในรอบแรกหากเขามีคุณสมบัติที่เหมาะสมตามเกณฑ์
ผลงานในระดับนานาชาติ

กูร์เรียลได้มีส่วนช่วยให้ทีมชาติได้รับรางวัลเหรียญทองในโอลิมปิกฤดูร้อน 2004 รวมถึงการแข่งขันชิงชนะเลิศเบสบอลเวิลด์คัพใน ค.ศ. 2003 และ 2005 ในช่วงการแข่งขันเวิลด์คัพ 2005 เขาได้ขึ้นวิ่งนำผู้ตีเบสบอลจากการทำโฮมรันทั้งหมดแปดครั้ง
เขาเล่นในเบสที่สองให้แก่ทีมชาติคิวบาในการแข่งขันเวิลด์เบสบอลคลาสสิกครั้งสถาปนา ณ ปี ค.ศ. 2006 โดยทีมของเขาเป็นฝ่ายแพ้ในรอบชิงชนะเลิศให้แก่ทีมชาติญี่ปุ่น เขามีค่าเฉลี่ยการตีอยู่ที่ .273 ในการแข่งขัน พร้อมกับอัตราร้อยละบนเบสที่ .342 และอัตราร้อยละของพลังตีอยู่ที่ .515 และโดยบังเอิญต่อมาในรอบชิงชนะเลิศของการแข่งขันโอลิมปิกฤดูร้อน 2008 ทีมของเขาก็เป็นฝ่ายแพ้ในรอบชิงชนะเลิศอีกครั้งให้แก่ทีมชาติเกาหลีใต้
เขาเล่นให้แก่ทีมชาติคิวบาอีกครั้งในเวิลด์เบสบอลคลาสสิก ค.ศ. 2009 โดยคราวนี้เขาเล่นในตำแหน่งเบสที่สาม และทำค่าเฉลี่ยการตีอยู่ที่ .333 ในการแข่งขันด้วย 2 โฮมรันและ 6 อาร์บีไอ
ผลงานในระดับประเทศ

กูร์เรียลมีฤดูกาลที่สร้างผลงานได้ดีในคิวบันเนชันแนลซีรีส์ 2004–05 ในการเป็นผู้นำลีกด้วยผลงานการทำฮิตกับรัน อย่างไรก็ตาม เขาได้เป็นผู้สร้างผลงานอย่างแท้จริงในฤดูกาล 2005–06 โดยเป็นผู้นำของกลุ่มด้วยการทำอาร์บีไอ, รันและทริปเปิล การทำโฮมรัน 27 ครั้งของเขา ซึ่งยังเป็นผู้นำในลีก ด้วยการทำสถิติวันชอร์ท 28 ครั้ง ค่าเฉลี่ยการตีของกูร์เรียลอยู่ที่ .327 และอัตราร้อยละของพลังตีอยู่ที่ .676
ข่าวการแปรพักตร์

วันที่ 28 กรกฎาคม ค.ศ. 2006 เว็บไซต์อีเอสพีเอ็น.คอม ได้รายงานว่ากูร์เรียลกับผู้เล่นทีมชาติอีกคนที่มีชื่อว่าเอดัวร์โด ปาเรต ได้แปรพักตร์จากคิวบาไปสู่โคลอมเบียแทน ซึ่งกูร์เรียลได้พิสูจน์ว่าข้อกล่าวหานี้ไม่เป็นความจริงเมื่อวันที่ 1 สิงหาคม ค.ศ. 2006 โดยได้กล่าวว่าเขาได้กลับไปที่บ้านของเขาที่ประเทศคิวบาในทันทีหลังจากมีบทสรุปของการแข่งขันด้วยการลงเล่นให้แก่ทีมชาติคิวบา
แหล่งข้อมูลอื่น

แม่แบบ:CPSNBAT
สถิติอาชีพและข้อมูลผู้เล่นจาก MLB
พระสทาศิวะ

| พระสทาศิวะ |
| --- | --- |
พระสทาศิวะ จัดแสดงที่พิพิธภัณฑสถานแห่งชาติ พระนคร กรุงเทพมหานคร
ส่วนเกี่ยวข้อง: พระศิวะ
ที่ประทับ: Sadakya Tattva, มหาไกลาศัมบนสวรรค์
มนตร์: โอม นมัส ศิวายะ
สัญลักษณ์: มุขลึงค์
พาหนะ: โคนนทิ
คู่ครอง: อาทิปราศักติ หรือ พระแม่คายตรี  ความเชื่อของ ลัทธิไศวะ 
พระสทาศิวะ (สันสกฤต: सदाशिव, Sadāśiva, ทมิฬ: சதாசிவம்) คือพระเป็นเจ้าตามคติลัทธิไศวสิทธานตะสายมันตรมรรค เชื่อว่าทรงมีอำนาจทุกอย่างแต่ยังคงความละเอียดอ่อนและลึกลับ แน่นอน และส่องสว่าง การสำแดงสูงสุดที่ประทานพรด้วย อนุเคราะห์ หรือพระคุณที่ห้าแห่ง ปัญจกฤตยะ (การกระทำศักดิ์สิทธิ์ทั้งห้า) ของพระศิวะ รูปเคารพของพระสทาศิวะมักจะมีห้าพักตร์และสิบกร พระองค์ถือว่าเป็นเป็นหนึ่งใน 25 มเหศวรมุรตัม (Maheshwara murtam) ของพระศิวะ คัมภีร์ศิวาคมสรุปว่าศิวลึงค์ โดยเฉพาะ มุขลึงค์ ถือเป็นปางหนึ่งของพระสทาศิวะ ในประเทศไทยมีความนิยมสร้างรูปเคารพของพระสทาศิวะอยู่ในยุคหนึ่ง ตัวอย่างที่เห็นได้ชัดคือที่ศาลพระสทาศิวะ เซ็นทรัลเวิลด์ ซึ่งเกิดความผิดพลาดได้นำรูปเคารพของพระสทาศิวะมาบูชาแทนพระตรีมูรติ
การแปลความ

พระพักตร์ทั้งห้าของพระสทาศิวะ มักถูกระบุว่าได้แก่ มหาเทพ พระปารวตี โคนนทิ พระไภรวะ และองค์สทาศิวะเอง พระกรทั้งสิบของ พระสทาศิวะแสดงถึงทิศทางทั้งสิบ รูปแบบอื่นของ พระสทาศิวะต่อมาพัฒนาเป็นรูปแบบของพระศิวะที่รู้จักกันเป็นมหาสทาศิวะ คือพระศิวะยี่สิบห้าเศียร เจ็ดสิบเจ็ดเนตร และห้าสิบกร ข้อมูลดังกล่าวได้ระบุไว้ในกามิกาคม และวิษณุธรรโมตตรปุราณะ
การมีห้าเศียรนั้น แต่ละเศียรมีพระนามต่างๆ กันออกไป คือ อีศานะ ตัตปุรุษะ วามเทวะ อโฆระ และสัตโยชาตะ ซึ่งล้วนเป็นพระนามและองค์คุณของพระศิวะ
พระเศียรทั้งห้าสะท้อน ภาวะห้าของจักรวาล ธาตุทั้งห้า (ดิน น้ำ ไฟ ลม อวกาศ) สะท้อนกิจกรรมทั้งห้าของพระเจ้าคือ สรรค์สร้าง รักษา ทำลาย ปลดปล่อย และสร้างมายาภาพ (ลวง) สีทั้งห้า
ดังนั้น ชาวไศวะสิทธานตะจึงถือว่านี่คือรูปสูงสุดของพระศิวะ
ตำนาน

คัมภีร์ศิวะปุราณะ ได้เขียนเกี่ยวกับพระสทาศิวะไว้ว่า "เมื่อครั้งปฐมกัลป์ ในเวลานั้นมีแต่ความว่างเปล่า ไม่มีสิ่งใดเลย ทุกหนแห่งอยู่ในความมืดมนอนธกาล พลันท่ามกลางความเงียบสงัดนั้นก็บังเกิดเสียงหนึ่งขึ้น เสียงนั้นเปล่งเป็นคำว่า โอม ดังก้องไปทั่ว และก็บังเกิดเป็นเทพองค์หนึ่ง นามว่า พระสทาศิวะ และในเวลานั้นเอง พระสทาศิวะก็ทรงเปล่งถ้อยคำว่า ตรีภูอัมภวะ ภูศัม ก็บังเกิดพระแม่ศักติ-ศิวะขึ้นจากกลางพระหทัยของพระสทาศิวะ ทั้งสองพระองค์ต่างสนทนากัน และก็เริ่มวางแผนสร้างสรรค์จักรวาลในเวลาต่อมา
ดูเพิ่ม

ศิวลึงค์
มุขลึงค์
ธีรยา เชาวนโยธิน

ธีรยา เชาวนโยธิน ชื่อเล่น โอโบ (5 ธันวาคม พ.ศ. 2550 – ) เป็นนักกีฬาขี่ม้าชาวไทย ที่ชนะการแข่งระดับนานาชาติหลายรายการ โดยได้รับการฝึกสอนจากไทโซ ซูงิตานิ นักกีฬาขี่ม้าโอลิมปิกทีมชาติญี่ปุ่น
นอกจากนี้ เธอยังมีผลงานแสดงภาพยนตร์เรื่องบ้านขังวิญญาณ ในบทผีเด็ก และไอ้ไข่ เด็กวัดเจดีย์ ในบทเปี๊ยก
ประวัติ

ธีรยาเป็นลูกสาวของธีรธร เชาวนโยธิน เธอชนะการแข่ง CSI 1* เมดิเตอร์เรเนียนอีเควสเทรียนทัวร์ โอลิบา โนบา 2022 ที่ประเทศสเปน และได้เป็นแชมป์การแข่งกีฬาขี่ม้ากระโดดข้ามเครื่องกีดขวางระดับนานาชาติในรายการปีลแบร์เคอน์ CSI 1* 2023 ที่ประเทศเนเธอร์แลนด์
ม้าสำคัญ

จูน (June) - ธีรยาใช้ในการแข่งไทยแลนด์ แชมเปี้ยนชิพ 2017 และได้เป็นแชมป์ประเภทม้าเล็ก กระโดดข้ามเครื่องกีดขวาง (Pony Jumping)
ผลงานภาพยนตร์

พ.ศ. 2566 ไอ้ไข่ เด็กวัดเจดีย์ รับบทเป็น เปี๊ยก
พ.ศ. 2557 บ้านขังวิญญาณ รับบทเป็น ผีลูกกรอก
โอฮางิ (แก้ความกำกวม)

โอฮางิ อาจหมายถึง
โบตาโมจิ - ขนมญี่ปุ่น ทำจากข้าวเหนียว
ซายุริ ยาฮางิ - นักพากย์
สุทรรศนจักร

สุทรรศนจักรในหัตถ์ของพระวิษณุ เทวรูปจากศตวรรษที่ 13
สุทรรศนจักร (สันสกฤต: सुदर्शन चक्र, แปล: "จักรแห่งการเห็นที่เป็นมงคลยิ่ง", IAST: Sudarśana Chakra) เป็นจักรมงคล 108 ซี่ ที่มีความเกี่ยวข้องกับพระวิษณุ และ พระกฤษณะ ในเอกสารของฮินดู สุทรรศนจักรมักปรากฏบนหัตถ์ขวาของพระวิษณุ ในขณะที่หัตถ์ที่เหลือ ทรงปัญจชันยะ (สังข์), เกาโมทกี (คทา) และปัทมะ (ดอกบัว)
ในฤคเวทเขียนถึงจักรว่าเป็นสัญลักษณ์ของพระวิษณุ และเป็นสัญลักษณ์แทนกงล้อของเวลา เช่นเดียวกับในอิติหาสะกับปุราณะ ส่วนในมหาภารตะ พระกฤษณะ ซึ่งเป็นอวตารของพระวิษณุ ใช้จักรเป็นอาวุธ
รูปมนุษย์ (anthropomorphic form) ของสุทรรศนจักรมีมาตั้งแต่อินเดียยุคกลาง ในฐานะผู้ติดตามผู้ซื่อสัตย์ของเพทเจ้าบางองค์ โดยเฉพาะพระวิษณุ จักรบุรุษ (Chakra-Purusha) สองแขนนี้มีลักษณะคล้ายมนุษย์ นอกจากนี้ยังมีแบบหลายแขน เรียกว่า จักรเปรุมัล (Chakraperumal) ซึ่งพบมาตั้งแต่ยุคกลางเข้าใจกันว่าเป็นภาพแทนพลังการทำลายล้าง ของจักรวาล หรือเมื่อจักรแห่งกาลเวลานี้รวมกับอาวุธไฟแล้ว ยังเป็นสัญลักษณ์แทนการทำลายล้างจักรวาลเช่นกัน
ศัพทมูล

ที่มาของคำว่า สุทรรศน ประกอบขึ้นมาจาก สุ(सु) แปลว่า "ดี, เป็นมงคล" และ ทรรศน  (दर्शन) ตรงกับคำว่า "ทัศน์" ส่วน "จักร" มีความหมายถึงกงล้อ อาจหมายถึงแทนล้อของราชรถ หรือเป็นเชิงเปรียบเปรยถึงกงล้อของกาลเวลา และกงล้อของสังสารวัฏ
ยากิกาเร

ตัวอย่างยากิกาเรจากร้านโคงาเนมุชิ ในโมจิโกเรโทร
ยากิกาเร (ญี่ปุ่น: 焼きカレー; โรมาจิ: yakikarē) เป็นข้าวราดแกงกะหรี่ชนิดหนึ่ง ทำโดยใส่แกงกะหรี่และเนยแข็งลงบนข้าว แล้วนำไปอบในเตาอบ
ประวัติศาสตร์

จุดเริ่มต้นของยากิกาเรเกิดขึ้นในทศวรรษปี 1950 ที่ร้านอาหารญี่ปุ่นในโมจิโก เมืองคิตะคิวชู จังหวัดฟุกุโอกะ โดยเมื่อเทแกงกะหรี่ลงในหม้อดินและอบในเตาอบในรูปแบบของกราแต็ง โดเรีย กลับมีกลิ่นหอมและอร่อยมาก จึงนำไปเสิร์ฟเป็นเมนูของร้านในเวลาต่อมา และได้รับการตอบรับอย่างดี
โมจิโกตั้งอยู่ที่ปลายเหนือสุดของเกาะคิวชู และเป็นเมืองท่าที่เจริญรุ่งเรืองในฐานะท่าเรือการค้าระหว่างประเทศตั้งแต่ยุคเมจิ จนถึงยุคก่อนสงครามโลกครั้งที่สอง โมจิโกยังเป็นหนึ่งในที่แรก ๆ ที่พัฒนาวัฒนธรรมอาหารตะวันตก ซึ่งนำไปสู่การสร้างสรรค์อาหารไฮการะ ดังเช่น ยากิกาเร ซึ่งทำได้ง่าย ทำให้ยังได้รับความนิยมทำเป็นอาหารปรุงเองที่บ้านด้วย จนถึงในปัจจุบันนี้ มีร้านอาหารมากกว่า 30 ร้านที่ให้บริการยากิกาเร จนมีชื่อเสียงในฐานะร้านอาหารท้องถิ่นขึ้นชื่อของโมจิโก
อนุพยัญชนะ

อนุพยัญชนะ คือ ลักษณะน้อย ๆ หรือลักษณะอันเป็นข้อปลีกย่อยของพระมหาบุรุษ หรือ มหาปุริสลักขณะ นิยมเรียกกันว่า "อสีตยานุพยัญชนะ" หรือ "อนุพยัญชนะ"
บทวิเคราะห์

ทั้งนี้ มีผู้การวิเคราะห์ศึกษาเกี่ยวกับ มหาปุริสลักขณะ และอนุพยัญชนะในแง่มุมต่าง ๆ ว่า เป็นบุคลาทิษฐานอันสะท้อนถึงพระจิรยาวัตร และพระบารมีขององค์สมเด็จพระสัมมาสัมพุทธเจ้า อาทิ พระธรรมโกศาจารย์ (เงื่อม อินฺทปญฺโญ) หรือ พุทธทาสภิกขุ เขียนไว้ในหนังสือ “พุทธจริยา” เนื้อหากล่าวถึงพุทธลักษณะของพระพุทธเจ้าว่า ถ้าถือเอาตามตัวหนังสือนั้นแล้วจะผิดมากจนดูเป็นมนุษย์ที่มีรูปร่างประหลาดที่สุดก็ได้ แต่หากเมื่อมองให้ละเอียดจะพบว่า ลักษณะเหล่านี้เป็นการสะท้อนถึงพระมารยาทขององค์สมเด็จพระสัมมาสัมพุทธเจ้า ทั้งทางวาจา การพูดจา การกระทำนี้ก็ล้วนแต้ละเอียดประณีต เป็นลักษณะทางกายทางวาจา ลักษณะทางกายในประเภทนี้เราก็จะเห็นได้ว่ามันรวมอยู่ในคำว่า ศีล มีศีล คือการประพฤติทางกาย ทางวาจาถูกต้องบริสุทธิ์สะอาด น่ารัก เลื่อมใส พระพุทธลักษณะทางกายเป็นอย่างนี้"
ผู้เชี่ยวชาญดังเสนอการตีความอนุพยัญชนะไว่ในทำนองเดียวกันโดยยกตัวอย่าง การมีพระรัศมีรอบพระวรกาย ว่า อาจสะท้อนถึงนัยยะหลายแง่กล่าวคือ
อาจหมายถึงรัศมีแห่งพระบริสุทธิคุณของพระองค์ที่ทรงเป็นผู้ปราศจากมลทินหรือกิเลสเครื่องเศร้าหมอง
อาจหมายถึง รัศมีแห่งพระมหากรุณาธิคุณของพระองค์ที่แผ่กระจายสู่สรรพสัตว์ในทิศทั้งปวงอย่างไร้ขอบเขตจำกัดในเรื่องชนชั้น วรรณะ ผิวพรรณ หรือเพศ ซึ่งเป็นพระมหากรุณาจิตที่เป็นสากล
อาจหมายถึงรัศมีแห่งปัญญาของพระองค์ที่แผ่กระจายสู่ทิศทั้งปวงเพื่อกำจัดความมืดแห่งอวิชชาที่ครอบงำสรรพสัตว์ให้เวียนว่ายตายเกิดในสังสารวัฏอันไร้เบื้องต้นและเบื้องปลายนี้
อาจหมายถึงรัศมีแห่งธรรมที่แผ่กระจายไปสู่ทุกทิศและกว้างไกลไร้พรมแดน เพื่อให้แสงสว่างชี้ทางพ้นจากความทุกข์แก่สรรพสัตว์การที่พระพุทธเจ้าเสด็จไปที่แห่งใด รัศมีแห่งพระบริสุทธิคุณ รัศมีแห่งพระมหากรุณาธิคุณ รัศมีแห่งพระปัญญาธิคุณและรัศมีแห่งพระธรรม ก็แผ่กระจายไปถึงที่นั้นและยังแสงสว่างแห่งปัญญาและประโยชน์สุขให้เกิดขึ้นแก่สรรพสัตว์สมกับเป็นภควา คือผู้เสด็จไปดีแล้วหรือผู้เสด็จไปเพื่อประโยชน์เกื้อกูลแก่สรรพสัตว์
บรรณานุกรม

พระพรหมคุณาภรณ์ (ป.อ. ปยุตฺโต). (2550) .พจนานุกรมพุทธศาสน์ ฉบับประมวลศัพท์. กรุงเทพมหานคร : คณะผู้ษรัทธาร่วมกันจัดพิมพ์เป็นธรรมทาน
แสง มนวิทูร. (2512). ลลิตวิสตระ คัมภีร์พระพุทธประวัติฝ่ายมหายาน. พระนคร : กรมศิลปากร.
ฟองสมุทร วิชามูล. (2550). ศึกษามหาปุริสลักษณะของพระพุทธเจ้า." วิทยานิพนธ์หลักสูตรปริญญาพุทธศาสตรมหาบัณฑิต สาขาวิชาพุทธศาสนา บัณฑิตวิทยาลัย มหาวิทยาลยมหาจุฬาลงกรณราชวิทยาลัย.
พุทธทาสภิกขุ. (2517). "พุทธจริยา." กรุงเทพมหานคร : ห้างหุ้นส่วนจำกัดการพิมพ์.
ผู้พัฒนาวิดีโอเกม

ผู้พัฒนาวิดีโอเกม คือ ผู้พัฒนาซอฟต์แวร์(ทั้งที่เป็นองค์กรและผู้พัฒนารายย่อย) วิดีโอเกม อาจหมายถึงผู้ที่ผลิตวิดีโอเกมลงเครื่องคอนโซล หรือระบบอื่น ๆ เช่นเครื่องคอมพิวเตอร์ส่วนบุคคลก็ได้
ผู้พัฒนาส่วนมากจะมีความเชี่ยวชาญเป็นพิเศษในเกมประเภทใดประเภทหนึ่ง เช่นเกมสวมบทบาท เกมยิงมุมมองบุคคลที่หนึ่ง หรือ เกมแอ็กชัน บางครั้งมุ่งเน้นไปที่การพอร์ตเกมจากระบบหนึ่งสู่อีกระบบหนึ่ง บางครั้งเน้นการแปลภาษาในเกมเพื่อนำเสนอผู้เล่นในประเทศอื่น ๆ
ผู้ผลิตและจัดจำหน่ายรายใหญ่ส่วนมากมักจะเป็นผู้พัฒนาเกมไปควบคู่กัน เช่น Electronic Arts, Activision, Nintendo, หรือโซนี่ เป็นต้น อย่างไรก็ตาม หน้าที่หลักของผู้ผลิตคือการควบคุมการผลิตเพื่อจัดจำหน่าย จึงมักจะเรียกทับศัพท์ว่า publisher (พับลิชเชอร์) แต่ถ้าหากผู้ผลิตหรือผู้พัฒนาไม่จัดจำหน่ายเอง ส่วนใหญ่จะเลือกใช้แพลทฟอร์ม Steam ในการส่งไปวางขายแทน
ซัตสึมาอาเงะ

| --- | --- |

ประเภท: อาหารทอด
แหล่งกำเนิด:  ญี่ปุ่น
ภูมิภาค: จังหวัดคาโงชิมะ
ส่วนผสมหลัก: เนื้อปลา, ผัก
 ตำราอาหาร: ซัตสึมาอาเงะ   สื่อ: ซัตสึมาอาเงะ
ซัตสึมาอาเงะแบบที่ทำเป็นแผ่นกลม
ซัตสึมาอาเงะในร้านขาย
ซัตสึมาอาเงะ (ญี่ปุ่น: 薩摩揚げ; โรมาจิ: satsuma-age) เป็นอาหารญี่ปุ่น ที่ทำโดยการนำเนื้อปลาบดมาปั้นเป็นก้อนแล้วทอดในน้ำมัน จัดเป็นคามาโบโกะชนิดหนึ่ง
ชื่อเรียกซัตสึมาอาเงะนั้นใช้เรียกในจังหวัดอิชิกาวะ โทยามะ นางาโนะ และชิซึโอกะ และพื้นที่ส่วนใหญ่ทางตะวันออกของญี่ปุ่น ส่วนทางญี่ปุ่นตะวันตกจะเรียกว่า เท็มปุระ (แต่จะแตกต่างจาก เท็มปุระ ทั่วไปตรงที่ทอดโดยไม่ชุบแป้ง)
ภาพรวม

เนื้อปลาบดปรุงรสด้วยเกลือและน้ำตาลปั้นเป็นก้อนแล้วทอดในน้ำมันอาจทำเป็นรูปร่างต่าง ๆ เช่น กลม สี่เหลี่ยม นอกจากนี้ยังอาจมีการใช้โกโบ หมึก ไข่ต้ม และส่วนผสมอื่น ๆ มาห่อรวมด้วย
ในพื้นที่ประมง มักใช้ปลาที่จับได้ในปริมาณมากในท้องถิ่นเป็นส่วนผสม ปลาที่ใช้มีหลายชนิดเช่น ปลาอิวาชิ, ปลาฉลาม, ปลาโอแถบ, ปลาซาบะ และ ปลาฮกเกะ ในกรณีส่วนใหญ่จะใช้ปลาตั้งแต่ 2 ชนิดขึ้นไปปนกัน นอกจากที่ทำโดยใช้แค่เนื้อปลาบดล้วน ๆ แล้ว ยังอาจผสม ผัก ต่าง ๆ เช่น เห็ดหูหนู เบนิโชงะ หอมใหญ่ และ ต้นหอม หรือรวมถึงอาหารทะเล เช่น พวกปลาขนาดเล็ก หมึกสาย หมึกกล้วย และ กุ้งฝอย แล้วก็อาจมีการใส่เครื่องปรุงเพิ่มอีกด้วย
ซัตสึมาอาเงะอาจใช้กินทั้ง ๆ อย่างนั้น หรือนำไปย่างอ่อน ๆ แล้วจิ้มกับโชยุใส่ขิง หรือ โชยุใส่คาราชิ นอกจากนี้ยังใช้เป็นส่วนผสมของ โอเด็ง อูดง ซาราอูดง และอาหารประเภทต้ม
ที่มา

ต้นกำเนิดของซัตสึมาอาเงะนั้นไม่เป็นที่แน่ชัด แต่เชื่อกันว่ามาจากการที่ชิมาซุ นาริอากิระ ผู้นำตระกูลชิมาซุรุ่นที่ 28 ผู้ครองแคว้นศักดินาซัตสึมะช่วงปลายยุคเอโดะ ต้องการพัฒนาเศรษฐกิจของหมู่บ้านชาวประมงที่นั่น จึงได้สนับสนุนให้ชาวบ้านจับปลามาทำเป็นอาหารโดยทอดน้ำมันขาย
นักกีฬาเป็นกลางรายบุคคลในเวิลด์เกมส์ 2025

| นักกีฬาเป็นกลางรายบุคคล ในเวิลด์เกมส์ 2025 |
| --- | --- |

รหัสประเทศ: AIN
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
นักกีฬาเป็นกลางรายบุคคล จาก รัสเซีย และ เบลารุส จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
รัสเซีย และ เบลารุส ถูกห้ามไม่ให้เข้าร่วมการแข่งขันเวิลด์เกมส์ เนื่องจากพวกเขามีส่วนเกี่ยวข้องกับการรุกรานยูเครนของรัสเซีย นักกีฬาจากทั้งสองประเทศจะแข่งขันในฐานะนักกีฬาอิสระ โดยต้องได้รับอนุญาตจากสหพันธ์กีฬานานาชาติแต่ละแห่ง
เรือแคนู

AIN ได้รับสิทธิ์เข้าแข่งขันในรายการชิงแชมป์โลกปี 2025 จากผลงานในการแข่งขันเรือมังกร 10 ที่นั่งแบบผสมในการแข่งขันเรือมังกรชิงแชมป์โลก 2024 ตัวแทนที่เข้าแข่งขันในการแข่งขันชิงแชมป์โลกคือชาวรัสเซียที่ได้รับการคัดเลือกจากสหพันธ์เรือแคนูแห่งรัสเซีย
เบสบอลทีมชาติสาธารณรัฐโดมินิกัน

| --- | --- |
ประเทศ:  สาธารณรัฐโดมินิกัน
สหพันธ์: Federación Dominicana de Béisbol
สมาพันธ์: COPABE
อันดับโลกสหพันธ์เบสบอลระหว่างประเทศ: 12th
เวิลด์เบสบอลคลาสสิก
จำนวนครั้งที่แข่ง: 3 (ครั้งแรกในปี 2006)
ผลการแข่งที่ดีที่สุด: 1st (2013)
เวิลด์คัพ
จำนวนครั้งที่แข่ง: 22 (ครั้งแรกในปี 1941)
ผลการแข่งที่ดีที่สุด: 1st (1948)
เบสบอลทีมชาติสาธารณรัฐโดมินิกัน เป็นทีมเบสบอลระดับทีมชาติของสาธารณรัฐโดมินิกัน เป็นตัวแทนของสาธารณรัฐโดมินิกันในการแข่งขันเบสบอลระดับนานาชาติเช่น เวิลด์เบสบอลคลาสสิก และ เบสบอลเวิลด์คัพ เป็นต้น
ดูเพิ่ม

โดมินิกันโปรเฟสชั่นแนลเบสบอลลีก
แหล่งข้อมูลอื่น

A site about baseball in the Dominican Republic
| ด ค กแชมเปียนเวิลด์เบสบอลคลาสสิก |
| --- | --- |
 2006:  ญี่ปุ่น 2009:  ญี่ปุ่น 2013:  สาธารณรัฐโดมินิกัน 2017:  สหรัฐ 2023:  ญี่ปุ่น 
| ด ค กเบสบอลทีมชาติในทวีปอเมริกา |
| --- | --- |
อเมริกาเหนือ:  แคนาดา  เม็กซิโก  สหรัฐ 
อเมริกากลาง:  คอสตาริกา  กัวเตมาลา  นิการากัว  ปานามา  ฮอนดูรัส  เอลซัลวาดอร์ 
แคริบเบียน:  อารูบา  บาฮามาส  คิวบา  กูราเซา  สาธารณรัฐโดมินิกัน  จาเมกา  ปวยร์โตรีโก  ซินต์มาร์เติน  ตรินิแดดและโตเบโก  หมู่เกาะเวอร์จินของสหรัฐ 
อเมริกาใต้:  อาร์เจนตินา  โบลิเวีย  บราซิล  ชิลี  โคลอมเบีย  เอกวาดอร์  เปรู  เวเนซุเอลา
ฮิงัง

ดอกฮิงัมบานะ
ฮิงัง (ญี่ปุ่น: 彼岸; โรมาจิ: higan) เป็นหนึ่งในเทศกาลของญี่ปุ่น โดยเป็นช่วง 7 วันโดยมีวันวสันตวิษุวัตและวันศารทวิษุวัตเป็นศูนย์กลาง (วันนั้นและก่อนวันนั้น 3 วันกับหลังวันนั้น 3 วัน) รวมแล้วเป็น 14 วันในหนึ่งปี พิธีกรรมทางพุทธศาสนาที่จัดขึ้นในช่วงเวลานี้เรียกว่า ฮิงันเอะ (彼岸会)
วันแรกเรียกว่า ฮิงังโนะอิริ (彼岸の入り) และวันสุดท้ายเรียกว่า ฮิงังอาเกะ (彼岸明け) หรือในบางภูมิภาคก็เรียกว่า ฮาชิริกุจิ (はしりくち)
ของไหว้ที่ใช้ในเทศกาลนิยมใช้โบตาโมจิ (หรือ โอฮางิ)
ความแตกแยกระหว่างตีโต-สตาลิน

ตีโต
สตาลิน
ความแตกแยกระหว่างตีโต-สตาลิน (อังกฤษ: Tito–Stalin Split, รัสเซีย: Тито-Сталин Сплит, เซอร์เบีย-โครเอเชีย:Raskol Tita i Staljina) หรือ ความแตกแยกระหว่าง ยูโกสลาเวีย-โซเวียต เป็นความขัดแย้งระหว่างผู้นำของ ยูโกสลาเวีย และ สหภาพโซเวียต ซึ่งนำไปสู่การขับไล่ของยูโกสลาเวียออกจากองค์การโคมินฟอร์ม (Cominform) ในปี พ.ศ. 2491 นี้เป็นจุดเริ่มต้นของการโดดเดียวตัวเองของยูโกสลาเวียด้วย ความสัมพันธ์ที่ไม่ดีกับสหภาพโซเวียตสิ้นสุดในปี พ.ศ. 2498
โดยโซเวียตได้มองเห็นความแตกแยกของยูโกสลาเวียว่าเป็นการทรยศต่อการช่วยเหลือของโซเวียตต่อยูโกสลาเวีย ทางด้านยูโกสลาเวียและประเทศตะวันตกได้มองเห็นความแตกแยกว่าเป็นการตอกย้ำในความภาคภูมิใจในชาติของตีโตจึงทำให้ไม่ยอมเข้าเป็นบริวารของโซเวียต นักวิชาการในปัจจุบันได้เน้นว่าทำไมสตาลินปฏิเสธแผนแยกตัวของตีโต เนื่องจากการแยกตัวของยูโกสลาเวีย จะทำให้การเข้าแทรกแซงของโซเวียตในแอลเบเนียและกรีซทำได้ยากขึ้น และอาจนำไปสู่การโดดเดียวและการแยกตัวของแอลเบเนีย (ซึ่งได้ถอนตัวออกในปีพ.ศ. 2511) และอาจนำไปสู่การเสื่อมอำนาจในการควบคุมประเทศกลุ่มตะวันออก
จุดเริ่มต้น

ในช่วงสงครามโลกครั้งที่สองยูโกสลาเวียถูกครอบครองโดยฝ่ายอักษะ ได้เกิดกลุ่มต่อต้านหลายแห่ง หนึ่งในนั้นเป็นกลุ่มกองโจรคอมมิวนิสต์ของยอซีป บรอซ ตีโตซึ่งเป็นกองกำลังต่อต้านใหญ่สุดในยูโกสลาเวีย โดยมีการสนับสนุนจากสหราชอาณาจักรและสหภาพโซเวียตในตอนท้าย สหภาพโซเวียตได้แทรกแซงให้ ตีโต เข้าควบคุมประเทศโดยปี พ.ศ. 2488 จึงทำให้ยูโกสลาเวียเป็นพันธมิตรอันดีต่อโซเวียต บทบาทของตีโต้ ไม่เพียงผู้ปลดปล่อยยูโกสลาเวีย แต่ผู้ช่วยเสริมความแข็งแกร่งของคนในชาติ
แม้ว่าตีโต้อย่างเป็นทางการเป็นพันธมิตรของสตาลิน หลังจากสงครามโลกครั้งที่สองโซเวียตได้นำสายลับแฝงตัวในพรรคยูโกสลาเวียเป็นช่วงต้นปี พ.ศ. 2488 ส่งผลให้ในการเป็นพันธมิตรเริ่มไม่มั่นคง
หลังจากที่สงครามยูโกสลาเวียประสบความสำเร็จในการผนวกเขตของอิสเตรีย, เช่นเดียวกับเมืองซาดาร์ก้าที่ได้เป็นส่วนหนึ่งของประเทศอิตาลีตั้งแต่ปี พ.ศ. 2463 การผนวกครั้งนี้เป็นประโยชน์โดยตรงกับประชากรสลาฟในภูมิภาค ผู้นำยูโกสลาเวียพยายามผนวกเอสเตเข้ามาในประเทศซึ่งเป็นแคว้นอิสระจัดตั้งโดยฝ่ายพันธมิตรตะวันตกจึงได้รับการต่อต้านทั้งฝ่ายพันธมิตรตะวันตกและสตาลิน ความขัดแย้งนำไปสู่เหตุการณ์เครื่องบินรบยูโกสลาเวียได้ยิงเครื่องบินขนส่งอเมริกันตก ก่อให้เกิดความขัดแย้งและสตาลิน จาก พ.ศ. 2488-พ.ศ. 2491, มีเครื่องบินสหรัฐอย่างน้อย 4ลำถูกยิงตก  สตาลินรู้สึกว่าสหภาพโซเวียตก็ยังไม่พร้อมที่จะเผชิญหน้ากับพันธมิตรตะวันตกในสงครามเร็ว ๆ นี้หลังจากความสูญเสียในสงครามโลกครั้งที่สอง
นอกจากนี้ตีโต้ ได้สนับสนุนคอมมิวนิสต์กรีซในสงครามกลางเมืองกรีซ ขณะที่สตาลินรักษาระยะห่างจากการสนับสนุนตามความตกลงอัตราส่วนร้อย(Percentages agreement) ที่ทำกับวินสตัน เชอร์ชิลที่จะไม่เข้าแทรกแซงทางการเมืองในกรีซ ตีโต้วางแผนที่จะสร้างรัฐคอมมิวนิสต์อิสระร่วมกับแอลเบเนีย กรีซและบัลแกเรียในออกจากการควบคุมของโซเวียต ซึ่งสตาลินไม่สามารถทนต่อภัยคุกคามนี้ได้
อย่างไรก็ตามโลกยังคงเห็นทั้งสองประเทศยังเป็นพันธมิตร นี้เห็นได้ชัดในการประชุมองค์การโคมินฟอร์มครั้งที่หนึ่งในปี พ.ศ. 2490 ที่โซเวียตเห็นด้วยกับการที่ตั้งสำนักงานใหญ่โคมินฟอร์มในเบลเกรด แต่ทั้งหมดไม่ได้ช่วยให้ข้อพิพาทระหว่างสองประเทศดีขึ้น
การเดินทางไปยังกรุงมอสโก

ความตึงเครียดที่นำไปสู่การแยกที่ดีที่สุดมีหลายสาเหตุหลายแห่งซึ่งในท้ายที่สุดจะเชื่อมโยงกับการมุ่งเน้นในระดับภูมิภาคของตีโต้และเขาปฏิเสธที่จะยอมรับมอสโกเป็นผู้มีอำนาจสูงสุดของพรรคคอมมิวนิสต์ ตีโต้ได้นำกองกำลังเข้าแอลเบเนียเพื่อป้องกันไม่ให้ความขัดแย้งในกรีซจากการแพร่กระจายเข้าไปในประเทศเพื่อนบ้าน (รวมยูโกสลาเวีย) ดำเนินการโดยไม่ปรึกษาโซเวียตยิ่งทำให้สตาลินโกรธมากขึ้น
สตาลินก็ยังโกรธแค้นตีโต้ยิ่งขึ้นในเรื่องยูโกสลาเวียที่จะผสานร่วมกับบัลแกเรีย ความคิดที่เขาตกลงกันในทางทฤษฎี แต่ที่ยังเกิดขึ้นได้โดยไม่ต้องให้คำปรึกษาโซเวียตก่อน  สตาลินเรียกสองของเจ้าหน้าที่ของตีโต้ Milovan ĐilasและEdvard Kardelj, ไปมอสโกเพื่อหารือเกี่ยวกับเรื่องเหล่านี้ อันเป็นผลมาจากการเจรจา Đilasและ Kardelj เชื่อว่าความสัมพันธ์ระหว่างยูโกสลาเวียกับสหภาพโซเวียตได้มาถึงจุดจบแล้ว
การแลกเปลี่ยนจดหมาย

ระหว่างการเดินทางไปยังกรุงมอสโกและการประชุมองค์การโคมินฟอร์มครั้งที่สอง พรรคคอมมิวนิสต์สหภาพโซเวียต (CPSU) และพรรคคอมมิวนิสต์ยูโกสลาเวีย (CPY) ได้แลกเปลี่ยนจดหมายรายละเอียดความคับข้องใจของพวกเขา จดหมายฉบับที่แรกของพรรคคอมมิวนิสต์สหภาพโซเวียต วันที่ 27 มีนาคม พ.ศ. 2491 ได้กล่าวหาว่า ยูโกสลาเวียใส่ร้ายป้ายสี สังคมนิยมโซเวียต ว่า"การปฏิวัติสังคมนิยมในสหภาพโซเวียตได้หยุดลงแล้ว"นอกจากนี้ยังอ้างว่าพรรคคอมมิวนิสต์ยูโกสลาเวีย ไม่ได้ทำหน้าที่เป็นแนวหน้าที่จะนำประเทศไปสู่สังคมนิยม
วันที่ 13 เมษายน พรรคคอมมิวนิสต์ยูโกสลาเวีย ปฏิเสธอย่างแข็งกร้าวของข้อกล่าวหาของสหภาพโซเวียต อย่างไรก็ตามพรรคคอมมิวนิสต์ยูโกสลาเวีย กล่าวว่า "ไม่ว่าเราแต่ละคนรักแผ่นดินสังคมนิยมหรือโซเวียต ในกรณีใดก็ตามอย่างน้อยเขาต้องรักประเทศของตัวเอง."คำตอบจากโซเวียตในวันที่ 4 พฤษภาคม ได้ตำหนิ พรรคคอมมิวนิสต์ยูโกสลาเวีย สำหรับความล้มเหลวที่จะยอมรับและแก้ไขข้อผิดพลาดของตน และความภาคภูมิใจมากเกินไปของชัยชนะเหนือเยอรมัน ยืนยันว่ากองทัพแดงได้ช่วยพวกเขา"ให้พ้นจากการถูกทำลาย"
การตอบสนองของพรรคคอมมิวนิสต์ยูโกสลาเวีย ในวันที่ 17 พฤษภาคม ตอบสนองอย่างรวดเร็วมีความพยายามที่จะไม่ให้ความสำคํญแก่โซเวียตในช่วงการปลดปล่อยยูโกสลาเวียและบอกว่าเรื่องนี้ถูกตัดสินในที่ประชุมของการโคมินฟอร์มที่จะจัดขึ้นที่มิถุนายน
การประชุมองค์การโคมินฟอร์มครั้งที่สอง

ตีโต้ไม่ได้เข้าร่วมการประชุมองค์การโคมินฟอร์มครั้งที่สอง ยูโกสลาเวียกลัวว่าก็จะถูกโจมตีอย่างเปิดเผย เมื่อวันที่ 28 มิถุนายน ประเทศสมาชิกอื่น ๆได้โหวตไล่ ยูโกสลาเวียจากโคมินฟอร์มโดยอ้าง "เป็นพวกชาตินิยม" ของพรรคคอมมิวนิสต์ยูโกสลาเวีย ในที่ประชุมได้เตือนยูโกสลาเวียว่าความคิดชาตินิยมจะนำกลับไปสู่เส้นทางระบอบทุนนิยม
หลังจากทีโคมินฟอร์มไล่ยูโกสลาเวียออกสหภาพโซเวียตเรียกร้องให้ประเทศบริวารตัดความสัมพันธ์กับยูโกสลาเวียทำให้ประเทศบริวารของสหภาพโซเวียตอย่างสาธารณรัฐประชาชนแอลเบเนีย,สาธารณรัฐประชาชนโปแลนด์และอีกกลายประเทศที่นิยมโซเวียตได้ตัดความสัมพันธ์กับยูโกสลาเวีย และพยายามกวาดล้างฝ่ายที่นิยมยูโกสลาเวียออกจากพรรคในกลุ่มตะวันออก
เหตุการณ์หลังจากนั้น

หลังจากขับไล่ยูโกสลาเวียจากสมาคมระหว่างประเทศของรัฐสังคมนิยมหรือ โคมินฟอร์ม ตีโต้ก็ตอบโต้ด้วยการไล่และปราบปรามผู้ที่ได้รับการสนับสนุนที่เรียกว่า "โคมินฟอร์มมิสท์" หลายคนถูกส่งไปยังค่ายกูลักที่ Goli Otok และในระหว่างปี พ.ศ. 2491-พ.ศ. 2495 สหภาพโซเวียตได้รับการสนับสนุนพันธมิตรในการทำสงครามกับยูโกสลาเวีย
ต่อมาได้เกิดยูโกสลาเวียได้มีความคิดทางคอมมิวนิสต์ใหม่ที่เรียกว่า "ลักธิตีโต้" ตามแนวทาง"เป็นสังคมนิยม แต่มีความเป็นอิสระ"และ"ชาตินิยมสังคมนิยม" โซเวียตประณามว่าป็นความเชื่อที่ผิดทั่วผู้นำคอมมิวนิสต์ยุโรปตะวันออกที่ต้องสงสัยว่าแนวโน้มตีโต้เหมือนถูกไล่ออกจากองค์ประกอบที่สนับสนุนจากมอสโก